AlexejDobrolubov/national_council_slovak_2010 huggingface dataset:
40. schôdza NR SR - 3.deň - B. popoludní
Dátum: 2021-09-21
Poslanec: Taraba, Tomáš (-)
Druh vystúpenia: Vystúpenie s faktickou poznámkou

10. Ďakujem, dámy a páni, prekvapilo ma, že zriadenie novej teda inštitúcie, ktorá má hodnotiť investície do zdravotníctva, že toto považujete za jeden, teda ako bolo uvedené, kľúčových reformných bodov tejto vlády, pretože, teda v oblasti zdravotníctva, pretože podľa mňa sa tu otvárate viacerým problémom. Po prvé skúste mi vysvetliť, prečo každý jeden rezort by teraz nemal prísť s tým, že chce separátnu inštitúciu, ktorá bude hodnotiť investície v ich rezortoch. Teraz príde čo, ministerstvo školstva, ktoré povie, že veď technológie sú tak pokročilé, digitalizácia je tak pokročilá, že aj oni chcú mať vlastnú inštitúciu, ktorá to bude hodnotiť? Poľnohospodári povedia, že oni majú potrebu teraz vyhodnocovať najnovšie technológie v oblasti hnojív, zriaďme inštitúciu? To znamená, že vy teraz zriaďujete, vy ste v tej lepšej fáze, že idú sa kupovať zrejme nové autá, ľudia, telefóny, budovy, ide sa hovoriť, aký je toho účinok. Ale ja by som vám dal jeden príklad, aby sme trošku boli pri zemi. Viete, že pri Bratislave sa stavia diaľnica, ktorá bola tiež, keď sa zadávala zákazka, bola, bola hodnotená Útvarom hodnoty za peniaze, a nikto si nevšimol, že tú diaľnicu zabudli napojiť, ten obchvat zabudli napojiť na hlavnú diaľnicu. To znamená, že oni urobili najdrahší obchvat hlavného mesta v Európe, ktorý v podstate nikto nebude využívať, iba ten, kto vyslovene pôjde do, do Rakúska bude obchádzať, bude obchádzať hlavné mesto takto. Nikto si to nevšimol, to znamená, že vy sa vystavujete riziku, že síce áno, poviete, čo všetko tento inštitút má vám dávať, akú hodnotu, ale jednoducho, jednoducho to neviete garantovať, že sa to stane. To znamená, v tejto fáze len ide o bujnenie štátnej aparátu.
35. schôdza NR SR - 2.deň - C. noc 2
Dátum: 2021-07-25
Poslanec: Taraba, Tomáš (-)
Druh vystúpenia: Vystúpenie s faktickou poznámkou

44. Ďakujem za poznámky. Ondro, som rád, že tiež sa ti zdá maďarský model ako efektívnejší na to, že vieme zaručiť tým aj to, čo sa tam stalo, to znamená ten vedľajší efekt, aby došlo k zmene demografickej krivky. Mladé rodiny si chcú založiť rodinu na mieste, kde zostanú dlhšie ako dva, tri, päť mesiacov a kde sa neobávajú, že vedľa nich skončí nejaká ubytovňa zamestnancov v nejakých fabrikách. Pretože toto to riziko je, to znamená, nikto seriózny nebude brať tento typ bývania ako nejaké dlhodobé usadenie sa. Takže to je po prvé. Plne súhlasím, Miro, na Slovensku sa doteraz primárne stavajú malé bytovky, a to len potvrdzuje to, že ľudia si vyberajú individuálne, kde chcú bývať. Každý je citlivý na tú lokalitu, ale tento projekt, ktorý, s ktorým prišla SME RODINA, nie je postavený na tom. On je postavený, žiaden zahraničný veľký investičný fond sa tu nebude hrať s nejakou päť-šesťposchodovou bytovkou. Jednoducho oni budú chcieť developovať v každých mestách 10- - 15-hektárovú lokalitu, pretože tam sú najnižšie dodatočné náklady. Veď keď developuješ, tak vieš, že to, toto len zvyšuje ceny, ak sa musíš proste hýbať po lokalite a stavať proste pre individuálnu klientelu. Jednoducho oni budú chcieť veľkovýrobu urobiť, pretože tam to ide ad jedna najrýchlejšie, budú tam mať infraštruktúru a tak ďalej, takže vieme, čo z toho vznikne. No vzniknú z toho také malé Petržalky, ktoré sa postupne stanú sociálnymi problémami predmiest. Tak ako to sa deje vo francúzskych mestách teraz. No a čo sa týka, pán Svrček, a nemusíte to brať osobne, to váš kolega tu tridsať minút hovoril detaily nedokonalosti toho zákona, nevidel som dôvody ich opakovať. Chcel som dať tomu ten aj pohľad globálny, že proste logika ekonomiky hovorí, ak sa na toto vrhnú primárne ekonomické zdroje, vy zvýšite ceny nehnuteľností pre mladé rodiny, ktoré chcú bývať v hypotekárnych bytoch... (Prerušenie vystúpenia časomerom.)
35. schôdza NR SR - 2.deň - C. noc 2
Dátum: 2021-07-25
Poslanec: Taraba, Tomáš (-)
Druh vystúpenia: Vystúpenie s faktickou poznámkou

16. Pán kolega, ja som rád, že len sa potvrdilo to, čo som aj v prvom príspevku povedal, toto je neskutočne amatérsky pripravená vec, každý, kto niekedy v ruke mal nejaký biznisplán, tak nerozumiem, ako toto mohlo opustiť nejakú súkromnú debatu pri káve a dôjsť až do tohoto štádia, že sa o tomto reálne bavíme. To, že sa bavíme o tom ešte o jednej ráno, a pritom je to projekt, ktorého, ktorého náklady z dlhodobého dvadsaťpäťročného horizontu sú nevyčísliteľné, pretože ja trošku si dovolím ešte upresniť, pán kolega, pri tej dépeháčke oni teda uvádzajú, že by mali byť v zisku, vy ste povedali, že budú na nule. Ja si myslím, že vzhľadom na to, že naozaj tí ľudia dnes tiež niekde bývajú a predpokladajme, že platia platnú dépeháčku, teda nie tú zvýhodnenú päťpercentnú, tak ešte si viem predstaviť, že sa dostaneme v tejto veci aj do mínusu. Druhá vec je, druhá vec je, nás naozaj teraz úplne nemá dôvod zaujímať, že aká bude aplikácia na nejaké byty, ako si to ľudia budú objednávať. Poďme do detailov. Kto bude vyberať lokality presne, hej? Slovensko je dosť malé, ja už som videl toľko náčrtov, kde všade vraj už sa pripravujú tieto lokality, a človek až žasne, že kto všetko už tu pripravuje zmeny územných plánov a v akých obciach, mestách a podobne, hej, napríklad. Potom druhý, druhý naozaj problém je, že neskutočne tu dôjde k nárastu cien výstavby, pretože Slovensko dnes nemá problém s množstvom stavby, práveže tu sa nestíhajú stavby, vy tu vytvoríte obrovský dopyt po nových stavbách na stavebnom trhu, ktorý naozaj skanibluje výrazným spôsobom ceny nahor pre tých, ktorí si chcú obstarať všetko iné bývanie, len práve nie to, ktoré vy tu teraz idete pretláčať. Ale viac k tomu tiež poviem v rozprave.
35. schôdza NR SR - 2.deň - C. noc 2
Dátum: 2021-07-25
Poslanec: Taraba, Tomáš (-)
Druh vystúpenia: Vystúpenie s faktickou poznámkou

8. Máme mimoriadnu schôdzu, na ktorej sú dva kľúčové zákony, jeden je zákon o nájomných bytoch, druhý bol zákon, ktorý prinútil neočkovaných stať sa ľuďmi druhej kategórie, a SME RODINA zobchodovala tento zákon za cenu toho, že pošliapala vlastné prísľuby pri zákone, o ktorom povedala, že ho nepodporí. Tento zákon vôbec neni nič z toho, čo SME RODINA sľubovala pred voľbami. Oni sľubovali, že podporia štátne nájomné byty. Štát ich mal stavať, štát ich mal vlastniť. Toto je obyčajný trápny čitateľný biznis model pre developerov, pre realitné fondy. Ja k tomu vystúpim. Je to neskutočne okaté, až primitívne okaté. Som prekvapený, Miloš, že tak veľa si nám tu času venoval tomu, ako sa ľudia budú registrovať, aký portál bude do pol roka. To sú trápne aplikácie v hodnote 10-tisíc euro. Dajú to však aj zadarmo. To je všetko naprogramované, tam nie je problém. Hlavný kľúčový problém je to, že vy idete garantovať súkromným investorom obsadenosť toho celého. To znamená, že absolútnu finančnú záťaž nesie štát. To znamená, keď si developeri tam postavia realitné fondy, odoberú štát, ja som to v tom zákone videl, bude garantovať, že developer bude mať pokryté náklady. To znamená, vy generujete typicky garantovaný dopyt, aj keď tam nikto bývať nebude. To, že sa vám niekto nahlási cez aplikáciu a prejaví nejaký záujem, že chcel by tam byť v nájme, no tak dobre, bude tam koľko v nájme, mesiac? Alebo vôbec nenastúpi? Vy na základe toho idete čo teraz, stavať byty? Lebo niekto sa prihlási, že chcel by v Hornej Ľubietovej niekde alebo v nejakej dedine stavať a bývať. No tak jednoducho nenastúpi, vy to budete celé platiť a potom si to oni tak či tak odpredajú. Je to proste biznis, na ktorom zarobia dvojnásobne. Budú mať pokryté náklady a predaj.
35. schôdza NR SR - 2.deň - B. popoludní 2
Dátum: 2021-07-24
Poslanec: Taraba, Tomáš (-)
Druh vystúpenia: Vystúpenie s faktickou poznámkou

202. Dámy a páni, ďakujem všetkým za boj, ktorí ste tu viedli v mene tých ľudí, ďakujem osobitne pánovi Suskovi za to, že pripravil ústavnú žalobu a oceňujem aj právne služby, ktoré v tejto veci častokrát SMER poskytuje, sú kvalitné tie podania. Veľmi radi ich podpíšeme. Prenikajú informácie, že SME RODINA zobchodovala práve podporu tomuto zákonu, že prídu sem hlasovať, budú hlasovať tak, aby to prešlo. To znamená, že sa len potvrdí súvislosť medzi zákonom o nájomných bytoch, ktoré nebude stavať štát ako bolo sľúbené, budú to stavať developeri, súkromníci. Tento zákon by nikdy neprešiel, koalícia odmietla podporiť tento návrh o nájomných bytoch a chcú to, práve preto sa teraz vydierajú, aby to prešlo, aby podviedli týchto ľudí. Je to dobré si zapamätať, je to dobré brať na vedomie, je veľmi dobré sledovať, čo sa tu bude diať, toto je DNA tejto vládnej koalície. Ak sa toto udeje, je to najväčší podvod na občanoch Slovenskej republiky. Urobte to, ukážte akí ste. My za tých ľudí bojovať budeme všetci. Budeme za nich bojovať do nohy a ľudia vám to neodpustia ani jednému. Predstavili ste tu jednu odpornú pavedu, ktorú ste tu nevedeli obhajovať, pretože apartheid sa obhajovať nedá. Apartheid neočkovaných nebudete vedieť obhajovať a to, že ste si vymenili kšefty, tak jak ste to robili pri AG testoch, tak jak ste to robili, tieto kradnutia počas celej doby núdzového stavu, tak ľudia tam vonku dostali od vás ten najlepší odkaz a ten odkaz je to, že ste na nich poslali dvojnásobnú dávku ťažkoodencov, ako tu boli doteraz. Ja som sa ráno s tými ľuďmi, do práci keď som išiel, stretal, rozprával som sa s nimi, tí chlapci povedali, najradšej by sme otvorili vám tieto dvere, nech tí ľudia na nich nabehnú. Ďakujem pekne.
35. schôdza NR SR - 2.deň - A. dopoludnia
Dátum: 2021-07-24
Poslanec: Taraba, Tomáš (-)
Druh vystúpenia: Vystúpenie s faktickou poznámkou

146. Vážený pán Stančík, boli ste vcelku emotívny, pretože obhajovať pavedu sa dá iba nahrádzaním nejakej emotívnosti. Hovoríte, že kedy sa opozícia postaví za tie nepopulárne, ale potrebné opatrenia. Nie je problém, či je niečo nepopulárne, problém je, že vy navrhujete nepopulárne a nevedecké opatrenia. Nevedecké opatrenie bolo to, že ste tu každý týždeň nútili ľudí stáť v trojmiliónových kolónach, aby sa chodili testovať, nerobil to nikto na svete, urobili ste to len vy, aby ste nakradli testy. To, že ste ich nakradli, povedal Úrad pre verejné obstarávanie. Nakradli ste ich presne tak isto, ako to vyčítate Brhelovi, že nakradol, keď dodával počítače. Takto ste nakradli aj vy tie testy. Povedalo to ÚVO. Ak si myslíte, že toto bude opozícia niekedy obhajovať, tak ste na omyle. Ak si myslíte, že my teraz tu budeme obhajovať vaše veci len preto, že vy sa tu emotívne postavíte a my vám tu budeme, aby sme boli pekní pred vami, aby ste nás vy chválili, no tak to ste úplne na omyle. Neviem, prečo nám vyčítate, že autority sa na Slovensku skompromitovali. Oni sa skompromitovali sami, skompromitovali ste ich aj vy. Skompromitoval sa Krčméry, keď tu začal rozprávať o tom, že viete čo, očkujte sa, my najskôr o päť rokov budeme vedieť, čo sme vám dali do tela. To sú jeho reči, jak si vy dovolíte tu vôbec postaviť sa a povedať od opozície, nech sa postaví za túto pavedu? Prečo to od nás očakávate, že toto budeme robiť? No my to robiť nebudeme. A ja sa pýtam vás, kde ste vy našli toho Boha pri sebe, že vy toto robíte? Vy o tých vakcínach neviete nič! Vy ste nevideli zmluvy, za ktoré ste to nakúpili, všetko je utajené. Vy keď nám tu rozprávate, že tie testy sme platili z verejného zdroja, tak ja sa pýtam, a tie vakcíny z akých peňazí platíte, kde máte utajené zmluvy? To nejde z verejných zdrojov? Tak si to plaťte potom sami! Tie lotérie kto tu platí? Neplatia to tiež tí neočkovaní? Kto vám dal tento mandát, aby ste tu delili ľudí?
35. schôdza NR SR - 2.deň - A. dopoludnia
Dátum: 2021-07-24
Poslanec: Taraba, Tomáš (-)
Druh vystúpenia: Vystúpenie s faktickou poznámkou

110. Pán kolega Svrček, veľmi oceňujem, že si ako poslanec koalície poukázal na to, že ten návrh, ktorý tu obhajuje najmä SaS, o apartheide pre neočkovaných je po prvé protiprávny, po druhé to je nevedecká teória proti zdravému rozumu, pretože celý svet ide úplne opačnou logikou, kedy tvrdí, že v poriadku, vy čo ste zaočkovaní, veď máte výhodu, že ste alebo mali by ste mať výhodu, že dostanete ľahší priebeh COVID-u, veď to je to, čo sľubujú. Oni nesľubujú, že COVID nedostanete, ale budete mať ľahší priebeh COVID-u, ale naďalej ste normálne infekčný, z toho dôvodu je potrebné, aby ste PCR testy aj vy naďalej dokladali, tak ako napríklad teraz Chorvátsko oznámilo, že aj od očkovaných budú žiadať PCR testy pri vstupe do krajiny. To znamená, my sa tu jednoducho bavíme o zákone, ktorý ako každý zákon o apartheide je čistou pavedou, pretože tak jak rasizmus je paveda, tak aj apartheid je paveda a je to neobhájiteľné. Takže to, že tie argumenty dáva opozícia a koalícia nemá žiadne, pozrite sa, v podstate pročkovci sa neozývajú už druhý deň, Jediný, kto tu je, sú, sú proste saskári a bijú, urážajú ľudí, že sú cirkusanti, že sú kolotočári, ako sme to tu včera počuli, ale vráťme sa normálne k vede a tá veda hovorí, že tento zákon nie je ani vedecký a nie je ani v súlade s právom. Takže každý, kto má zdravý rozum, za tento zákon hlasovať nebude.
35. schôdza NR SR - 2.deň - A. dopoludnia
Dátum: 2021-07-24
Poslanec: Taraba, Tomáš (-)
Druh vystúpenia: Vystúpenie s faktickou poznámkou

34. Marian, ja si myslím, že faktograficky si vystihol všetko podstatné aj v tej logike, že najhoršie, čo je, keď sa poslanci začnú správať jako nejakí šmejdi, ktorí predávajú nejaké umelohmotné hrnce po domoch a tvária sa pred tými babkami, že sú zo zlata, a potom to všetko zhrdzavie. To, čo my sa tu bavíme, tento apartheidov zákon, nerieši nič iné, ako požaduje od ľudí, aby sa dali očkovať, pričom nevie garantovať, že tí ľudia získajú akúkoľvek imunitu voči COVID-u. To znamená, ak chcú získavať tie informácie, ktoré majú, oni nemôžu predpokladať, že zaočkovaný znamená neinfekčný, oni musia automaticky zisťovať protilátky. To znamená, toto je jedna obrovská paveda, ktorá bola popretá všetkými rozhodnutiami normálnych súdov v západnej Európe, vo Francúzsku 83-ročný dedko, ktorý sa sťažoval, prečo musí nosiť rúško, keď on bol očkovaný, tak súd mu povedal, že no preto, lebo očkovaný neznamená neinfekčný. A zrazu títo ľudia, ktorí nám tu rozprávajú, že sa máme držať vedy, tak keď vidia túto vedu, keď vidia vedu, ktorá je už opretá o rozhodnutia súdov v normálnych krajinách, nie v týchto, v tejto Džamahírii, kde si nasadili oni vlastných ľudí do Ústavného súdu, ktorý nekoná, ktorý nekoná na všetky tie podnety, ktoré tam sme dali, tak jednoducho zrazu sa tvária, že tá veda nie je podstatná. Tak ja sa ešte raz vás spýtam z koalície, keď chcete zisťovať, že či ľudia majú protilátky, a vydávať nejaké, nejaké certifikáty o imunite, tak ako sa môžete uspokojiť s tým, že predpokladom na to je byť iba očkovaný, keď všetci vám hovoria, že očkovaný neznamená neinfekčný?
35. schôdza NR SR - 1.deň - B. popoludní
Dátum: 2021-07-23
Poslanec: Taraba, Tomáš (-)
Druh vystúpenia: Vystúpenie s faktickou poznámkou

165. Juraj, veľmi oceňujem tvoj príspevok, pretože si jasne ukázal poslancom koalície, že všetky vedecké argumenty a najmä rozhodnutia súdov v civilizovaných západných krajinách, na ktoré by sa radi tak odvolávali, jasne dokazujú, že segregovať ľudí, tak ako to chcú zaviesť týmto zákonom o apartheide neočkovaných na Slovensku, teda budú prvou vládou apartheidu, tak že títo poslanci vlastne keď apelujú na to, že oni sú vedení len nejakými vedeckými faktami a rozumom a tak ďalej, tak keď im tu dáš konkrétne rozhodnutia, rozhodnutia súdov z Českej republiky, z Francúzska, kde 83-ročný dedko povie, že on je zaočkovaný, prečo musí nosiť ešte na ústach rúško, tak francúzsky súd povie to, čo všetci vedia, že jednoducho preto, pretože očkovaný neznamená neinfekčný. A oni tu aj napriek tomu, ako typickí príslušníci tejto politiky apartheidu, presadzujú pavedu, pavedu, ktorá sa snaží tvrdiť opak. Napriek rozhodnutiu Rady Európy, napriek Svetovej zdravotníckej organizácii. A práve preto táto debata nie je o žiadnej tretej vlne, ona nie je absolútne a vonkoncom o nejakej virologickej otázke, toto je obyčajná, primitívna ideológia. Toto je ideológia, kedy sa oni rozhodli, že zlomia ľudí, že im ukážu, že ten štát je mocnejší, že je silnejší, že si nepomôže, že tak ako to tu poslanec za SaS povedal, ľudia sú cirkusanti, ktorí tomuto odporujú, sú kolotočári, poprípade ďalší kolega, dezoláti, automaticky oni vedia, že to sú zlí ľudia, tak z tohto pohľadu si myslím, že len to opakujte, len to rozširujte, len to hovorte vo veľkom, tí ľudia vás počúvajú.
35. schôdza NR SR - 1.deň - B. popoludní
Dátum: 2021-07-23
Poslanec: Taraba, Tomáš (-)
Druh vystúpenia: Vystúpenie s faktickou poznámkou

153. Pred parlamentom sú samí slušní ľudia a to, že na niekoho vykrikovali, vykrikovali aj po mne, pretože sú zúfalí, vykrikovali po veľa ľuďoch, lebo už nerozlišujú niekedy, a pre všetko toto mám pochopenie. Preto som rád, že tí ľudia prišli. To, že tu nejakí hrdinovia, ktorí lozia celý deň tunelom, pretože sa ich boja, ich nazývajú nielen dezolátmi, nielen kotlebovsko-blahovskými; tí ľudia vás volili vo veľkej časti, ktorí aj tam boli a s ktorými som sa dnes rozprával. Tí ľudia sú zúfalí, pretože ste ich zničili ekonomicky, likvidujete ich dva roky ekonomicky. Teraz ich idete likvidovať cez to, že jak nechcú, aby ich deti skončili ako deti v typickom apartheidovom systéme, ktorý tu zavádzate, aby mohli chodiť do škôl, aby deti, ich ako komunisti trestať na deťoch, na deťom sa chcete vyburovať, tak prijímate tieto zákony, urážate tých ľudí, dehonestujete ich od rána do večera. A to, že si tu dovolil aj kolega z SaS týchto ľudí nazvať cirkusantami, tak to je, či dokonca kolotočármi, tak ma teraz opravil, tak nech sa páči, choď naspäť do toho autíčka drahého cez tých kolotočárov, povedz im to tam do očí. Povedz im to tam do očí! Tuto vykrikovať, že keď okolo sú samí, samí ťažkoodenci, ktorých ste si sem zavolali, tak to dokáže absolútne každý padúch. A to, že ste prvá vláda apartheidu, tak kdekomu prvenstvá robia radosť. Všetko, čo ste tu za tieto dva roky nastrájali, to jak ste zlikvidovali Slovensko ekonomicky, to, že ste vy, ktorí ste ľuďom sľubovali vyrovnané rozpočty, narobili 12-miliardovú sekeru, ktorú nezaplatia nie títo kolotočári, ako ich nazývate, to budú ešte platiť deti týchto kolotočárov. Pretože vy tých ľudí máte za absolútny odpad, ale ste na zlej strane. Všetko sa to otočí.
35. schôdza NR SR - 1.deň - B. popoludní
Dátum: 2021-07-23
Poslanec: Taraba, Tomáš (-)
Druh vystúpenia: Vystúpenie s faktickou poznámkou

135. Štefan, si vykázaný. Vitaj medzi nami naďalej, vôbec nám nevadí, že si tu, všetci sú od teba viac jak dva metre, takže už to je dôkaz, že neplatia tie ich dvojmetrové odstupy, keď im tu tak vadíš. Táto prvá vláda slovenského apartheidu, ktorá ide prijať zákon, vďaka ktorým sa dostane do učebníc slovenského dejepisu, pretože jedného dňa sa o nich bude učiť, presadzuje absolútnu nevedeckú teóriu o tom, že stačí sa zaočkovať a byť infekčný a využívať služby, to znamená, nie je to, nie je to o tom, aby ľudia boli chránení, ale je to o poskytnutí falošnej istoty. Túto falošnú istotu ste dávali všetkým, ktorých ste nahnali na tie vaše Ag testy, aby ste sa nabalili na tých firmičkách svojich bez verejného obstarávania, čo vám ÚVO už povedalo, že ste to urobili rovnako protizákonne, ako vyčítate Brhelovi, že protizákonne dodával IT systémy, presne takisto ste si to urobili pri Ag testoch. A to, čo zostalo teraz, je, že vy nechcete, aby sa ľudia očkovali, aby sa nenakazili, vy chcete, aby sa ľudia očkovali len preto, aby mohli chodiť do obchodu. Veď to je jeden primitívny apartheid, čo tu vy idete zavádzať. A to, že to, to, že to robíte pokope, ako ste, tak to vás len hádže do jedného vreca. Pán Lengvarský, ja nerozumiem, kto vás drží na tej funkcii. Vy dnes poviete, že Igor Matovič, ktorý je predseda OĽANO, je klamár, že oklamal, ja nechápem, jak vás nemôže niekto odvolať, že kto ste, kde ste sa vy zjavili. Celé Slovensko je plné kvalitných lekárov a oni musia ísť hľadať takéhoto generála, čo o sebe povie, že 33 rokov nepoužíva rozum. Ja nerozumiem, odkiaľ vy ste sa zjavili a dokedy tu budete... (Prerušenie vystúpenia predsedajúcim.) Laurenčík, Milan, podpredseda NR SR Pán poslanec, máte reagovať na predrečníka, nie na pána ministra. Taraba, Tomáš, poslanec NR SR No, je predkladateľ.
32. schôdza NR SR - 10.deň - A. dopoludnia
Dátum: 2021-07-02
Poslanec: Taraba, Tomáš (-)
Druh vystúpenia: Vystúpenie s faktickou poznámkou

80. Ja sa snažím nevystupovať k veciam, ktorým nerozumiem, a lesníctvu nerozumiem, ale keď môj kolega predseda kultúrneho výboru sa teda podujal vystupovať k lesom, tak ja sa len tak jemne dovolím. Dva dni to sledujem tak na diaľku a evidujem, teda že kolegovia z opozície nás vyzývajú, tých osemnástich predkladateľov, že nech sa zjaví ten jeden, ktorý nabere tú odvahu a príde obhajovať zákon. Všetci ste sa poodhlasovali, nevystupoval nikto, tak asi po dvoch dňoch ste niečo splietli dokopy. Ale ja si len, môj dojem taký je, že vám tento zákon niekto napísal, vy tomu vôbec zrejme nerozumiete ako osobnej téme, preto sa tu bojíte vystupovať. Politicky ma zaujalo, že vy ste nazvali vládu SMER-u, že bordel, tak politicky si dovolím odkázať, že neexistuje väčšia bordel vláda, ako je tá vaša. A tie výsledky za jeden a pol roka, všetka tá zadlženosť, čo ste tu spáchali ľuďom a teraz tárať, že národné parky idete chrániť, aby mohli počas pandémie ľudia chodiť na prechádzky na ten mäkký turizmus, neviem, či myslíte tých 3 200 medveďov, ktoré tam na nich čakajú, ktoré, ktoré, ktoré tu chránite s pokutou 5-tisíc niečo euro, ak náhodou by niekto ich strelil. Včera som mal jedného pracovníka na záhrade, zavreli mu kolegu na 10 rokov, lebo trafil piatich medveďov. Takže to je, to je váš chránený druh. No a už keď teda ten, už keď teda ten mäkký, mäkký turizmus si tu... či jemný turizmus idete pestovať, tak zrejme, zrejme by ste mali povedať tých 4-tisíc eur pokút, naozaj ktoré ste tu rozdávali. Vy ste ľuďom bránili chodiť do lesa. Každý hovoril: „Choďte sa nadýchať čerstvého vzduchu! Choďte do prírody!“ Vy ste ľuďom zavreli celú krajinu. Lesy ste vyhlásili pomaly za nepriateľské územie. Takže, takže ak, čo tu vy tým ľuďom chcete sľúbiť? Však vy ste všetko zlikvidovali, čoho ste sa dotkli.
32. schôdza NR SR - 9.deň - A. dopoludnia
Dátum: 2021-07-01
Poslanec: Taraba, Tomáš (-)
Druh vystúpenia: Vystúpenie s faktickou poznámkou

85. Miro, veľmi dobré vystúpenie. Ja si myslím, že dať tu úžerníctvo ako základný syst... (Ruch v sále. Rečník stíchol.) Miro, chcel by som oceniť tvoje vystúpenie, pretože presne to trafilo do logiky toho, v akej absurdnej dobe teraz žijeme, že na 100 mil. euro, keď sme chceli vyčleniť peniaze, aby bolo na platy lekárov a zdravotníckeho personálu, ktorý počas pandémie bol naozaj tri dni v kuse v týždni v nasadení, tak na to peniaze neboli. Keď teraz ide o to, aby vytvorili systém vyslovene legalizovaného úžerníctva, že tu budú za 90 euro si niektoré osoby evidovať, že vybavili niekomu očkovanie, pričom 7,50 euro platia lekárom za to, aby niekoho zaočkovali. Tak to je absurdné, je to absurdné mrhanie finančnými zdrojmi všetkých daňových poplatníkov a osobne by som veľmi rád chcel vedieť, že čo vlastne potom budú robiť s tými ľuďmi, ktorí už v minulosti prehovorili. Tak tí nemôžu dostať tých 90 euro? Z akého dôvodu nemôžu dostať 90 euro potom tí, ktorí niekoho prehovoria, aby mal zdravý životný štýl, aby nepil sladké nápoje, aby nejedol mastné jedlá? Tam netreba chrániť zdravotníctvo, tam netreba odbremeniť zdravotníctvo, zdravotný systém, keď je dokázané, že aj títo ľudia vytvárajú nápor na zdravotný systém, takže toto je vyslovene, oni nevedia nič iné, len ľudí buď strašiť, alebo potom korumpovať.